proxectonos/corpus_dominio_legal_administrativo_tmp huggingface dataset:
08/10/2015 | Administración LocalMunicipal
Teo
Aprobación inicial Regulamento de organización e funcionamento das Escolas Infantís Municipais do Concello de Teo

O Pleno municipal, na sesión ordinaria de 24 de setembro de 2015, acordou aprobar inicialmente o Regulamento de organización e funcionamento das Escolas Infantís Municipais do Concello de Teo e someter o expediente a información pública. De acordo co exposto e para dar cumprimento ao previsto no artigo 49 da Lei 7/1985, de 2 de abril, sométese o expediente a información pública mediante anuncio no BOP e no taboleiro de anuncios do concello, durante o prazo de 30 días, contado a partir do día seguinte á publicación deste anuncio no BOP de A Coruña, co obxecto de que toda persoa interesada poida formular as reclamacións e suxerencias que estime oportunas, podendo ser consultado o expediente na Secretaría do concello. No suposto de que non se formulen reclamacións e/ou suxerencias durante a exposición pública, quedará aprobado definitivamente o Regulamento citado. Teo, 25 de setembro de 2015 O alcalde, Rafael C. Sisto Edreira
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49924. Saneamento e abastecemento. Concello de Arteixo

Concello de Arteixo, solicita de Augas de Galicia por atoparse nas marxes do río s/d, a autorización de obras, no lugar de Casanova, parroquia de Larín (Santo Estevo), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49924. As obras solicitadas consisten na execución das obras reflectidas no proxecto de: “Saneamiento y abastecimiento de agua en la parroquia de Larín, en el lugar de Caanova. Arteixo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de setembro de 2015 O xefe do servizo territorial Néstor Rodríguez Arias
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49524. Execución de proxecto. Concello de Cedeira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Cedeira solicita de Augas de Galicia, por atoparse nas marxes do río s/d, a autorización de obras na parroquia de Montoxo (San Xiao), concello de Cedeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49524. As obras solicitadas consisten na execución das obras reflectidas no proxecto de: ”Apertura de camiños: Liñares-Muruxas e Sarandós-O Castro”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cedeira ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de setembro de 2015. O xefe do Servizo Territorial Néstor Rodríguez Arias
08/10/2015 | Administración LocalMunicipal
Bergondo
Secretaría
Pago xustiprezos e xuros de demora EDAR Gandarío

ANUNCIO DE PAGO XUSTIPREZOS E XUROS DE DEMORA T. M.: BERGONDO En cumprimento do disposto no art.49 do Regulamento de expropiación forzosa de 26 de abril de 1957, o Concello de Bergondo, na súa condición de beneficiario da expropiación, resolveu proceder a efectua-lo pago dos xustos prezos, así como dos xuros de demora devengados, correspondentes a expedientes de expropiación forzosa instruídos con motivo das obras do proxecto “Colectores xerais e estación depuradora de augas residuais en Gandarío”, o cal terá lugar o día 16 de outubro de 2015 de dez horas ás dez horas trinta minutos, aos propietarios das fincas cuxa relación figura exposta no taboleiro de anuncios de Concello referido. O que se fai público, para xeral coñecemento, advertindo ós interesados que o pago farase precisamente ós que figuren como donos da cousa ou titulares do dereito expropiado, e que deberán identificarse co documento nacional de identidade, debendo xuntar as escrituras que acrediten o seu dereito. En Bergondo, a 29 de setembro de 2015. Mihai Bogdan Zmau Mitran
08/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.50475. Concello de Mazaricos. Mazaricos

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Mazaricos, con CIF P1504600F e enderezo Avda.13 abril, 59, A Picota, solicita de Augas de Galicia a autorización de obras no lugar de A Picota, parroquia de Mazaricos (San Xoán), T. M. de Mazaricos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50475. As obras solicitadas desenvolveranse na parcela n.º 59 do polígono n.º 67 na zona de policía do dominio público hidráulico, prevense na memoria valorada titulada “Cerramento para cabalos no Recinto Feiral Polivalente e actuacións complementarias” de data 27 de agosto de 2015, e consistirán no seguinte: 1) Peche perimetral da parcela: – Na zona que corresponde coa parte da parcela pavimentada realizarase o peche da fronte e dos laterais mediante un muro de formigón armado con acabado visto e malla ríxida de arame, cunha altura máxima de 1,50 m., e provisto de dúas cancelas corredías de 3,50 m de ancho cada unha. – Na parte posterior da parcela efectuarse un peche formado por postes de aceiro en cor verde e malla metálica revestida, que disporá de dúas portas de paso para persoas e cabalos.2) Acondicionamento dos terreos, procedendo á roza, explanación, rasanteo e acabado dos mesmos con aplicación dunha capa de grava na zona destinada a persoas, e dunha capa de area compactada na zona acoutada para cabalos.3) Colocación dun cercado de postes e travesas de madeira para delimitación do recinto para cabalos.4) Reparación dos elementos de madeira da fachada da caseta de oficinas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de setembro de 2015. O xefe do Servizo Territorial Ángel Gómez Rey
08/10/2015 | Administración LocalMunicipal
Sobrado
Aprobación inicial de modificación de crédito

Aprobado inicialmente polo Pleno desta Corporación na sesión ordinaria do 25/09/2015 o expediente de modificación de créditos núm.12/2015 (subexpediente nº 4/2015 de transferencia de crédito), dentro do vixente Orzamento municipal, por un importe de 16.820,00 euros, en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público durante un prazo de quince días hábiles que comenzarán a contarse dende o día seguinte ao da publicación deste anuncio, a efectos de que poidan formularse as reclamacións que se consideren pertinentes que deberán dirixirse ao Sr. Alcalde-Presidente deste concello para a súa resolución polo Pleno. Se non se presentaran reclamacións, o expediente considerarase definitivamente aprobado. Sobrado, 1 de outubro de 2015 O Alcalde, Asdº.- Maria Antonieta Coker Seriola
28/10/2015 | Administración LocalMunicipal
Bergondo
Secretaría
Anuncio de delegación da Alcaldía

ANUNCIO Por esta Alcaldía emitiuse a resolución da Alcaldía núm.1090/2015, do 20 de outubro, que transcrita literalmente di: Tendo en conta que como se recolle nos artigos 3 e 5 do Regulamento do Consello Escolar de Bergondo, aprobado polo Pleno municipal en sesión do día 25 de novembro de 2010, esta Alcaldía ostenta a presidencia do Consello Escolar Municipal de Bergondo. Debido a miña ausencia inescusable ao longo da mañá do día 20 de outubro, por mor da estar presente nun acto que terá lugar na Academia Galega de Seguridade Pública, como responsable da agrupación de voluntarios de Protección Civil deste concello, razóns que impiden a miña asistencia, e polo tanto presidencia na xuntanza do Consello Escolar Municipal de Bergondo, que terá lugar o mesmo día, ás 10.00 horas, No uso das facultades que me confiren os artigos 21.1 a) da Lei 7/1985, do 2 de abril, reguladora das bases do réxime local, artigo 61.1. b) da Lei 5/1997, do 22 de xullo, de administración local de Galicia, e artigo 43.5. a) do R. d. 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, pola presente RESOLVO: PRIMEIRO.–Delegar na Concelleira de Cultura, Ensino e Deporte, Diego Joel Bay Berengueres, a presidencia da reunión do Consello Escolar Municipal de Bergondo, que terá lugar o día 20.10.2015, ás 10.00 horas, na Casa da Cultura do Concello de Bergondo. SEGUNDO.–A presente resolución será efectiva dende a súa sinatura, e será publicada no Boletín Oficial da Provincia da Coruña, en cumprimento do que dispón o artigo 44.2 do Real decreto 2568/1986, do 28 de novembro, debendo dar conta ao Pleno na primeira sesión que celebre. Bergondo, 21 de outubro de 2015. A alcaldesa Alejandra Pérez Máquez
28/10/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 13 de outubro de 2015, da Xefatura Territorial da Coruña, de información pública da autorización administrativa previa, construción e declaración de utilidade pública dunha instalación eléctrica en Arteixo (IN407A 2012/005-1)

Núm. Expte.: IN407A 2012/005-1 Solicitante: UNIÓN FENOSA DISTRIBUCIÓN, S. A. Denominación: LMTS CT R/ Brasil nº 7 Concello: Arteixo Liña eléctrica de media tensión soterrada a 15/20 KV, cunha lonxitude de 0,021 km, con condutor RHZ1-2OL-12/20 KV 3x(1x150) mm2 Al, con orixe no paso aéreo-soterrado proxectado en apoio nº 1 existente da LMT GRN-708 a CT Afernosa (Expte.: 26.572), retirándose o actual paso aéreo-soterrado existente nese apoio, e final en cela de liña a instalar no CT Rúa Brasil nº7 proxectado. Centro de transformación de tipo convencional 2L+1P cun transformador de 400 KVA, a ubicar en planta baixa de nave, e relación d transformación de 15.000/400-230V. Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). Lei 24/2013, do 26 de decembro, do sector eléctrico (BOE núm.310, do 27/12/2013). Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). Resolución do 19 de febreiro de 2014, pola que se aproba o procedemento de autorización administrativa de construcción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Lei do 16 de decembro de 1954, sobre expropiación forzosa (BOE núm.351, do 17/12/1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figuran no anexo que acompaña a esta resolución. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ó da última publicación desta resolución. A Coruña, 13 de outubro de 2015 Xefe territorial Isidoro Martínez Arca Expte.: IN407A 2012/005-1 Solicitante: UNION FENOSA DISTRIBUCION, S. A. Denominación: LMTS CT R/ Brasil nº 7 Concello: Arteixo
28/10/2015 | Administración LocalMunicipal
Narón
Departamento de Obras e Urbanismo
Anuncio de información pública licenza AM-20/2011

EDICTO Solicitouse da Alcaldía por JOSÉ ANTONIO FERNÁNDEZ CEREIJO licenza municipal para apertura de instalación dun depósito de G. L. P. emprazada no Lg. Santa Margarita-O Val, cumprindo o disposto no apartado 3.º do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte o da última publicación deste edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 20 de outubro de 2015. O secretario xeral Alfonso de Prado Fernández-Canteli
28/10/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.49002 Solicitude de concesión de augas públicas presentada por Javier Graña Fontenla (Boqueixón)

Expediente: DH. A15.49002 Lucette Peru Vaideanu, con DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: SOLICITANTE: Lucette Peru Vaideanu CAUDAL MEDIO: 0,64 litros/segundo VOLUME ANUAL: 19 804 m 3 DESTINO: rega por aspersión nas parcelas 276, 277-1 e 301 ORIXE: pozo na parcela catastral 454 do polígono 13 LUGAR MÁIS PRÓXIMO: Vilaboa PARROQUIA: Gastrar (Santa María) CONCELLO: Boqueixón (A Coruña) O aproveitamento consiste na captación de augas subterráneas procedentes dun pozo existente construído nos terreos sitos a poñente do lugar de Vilaboa, con destino ao uso agrícola de rega de tres parcelas incluídas no polígono 3 de concentración parcelaria da parroquia de Gastrar. Dende o pozo a auga baixa por gravidade, conducida por un tubo de plástico negro de 90 mm de diámetro, aproximadamente de 87 m de lonxitude, cruzando as parcelas núm 453 e 452 do polígono 13 de catastro, ata chegar a unha arqueta de 60 x 60 cm situada na parcela núm.451 do polígono 13, arqueta sita nas coordenadas X= 546963, Y= 4742646. Dende alí a auga baixa por gravidade, conducida por unha tubaxe de 32 mm de diámetro durante uns 170 m ata chegar á parcela núm.301 do polígono 15 de catastro (polígono 3 de concentración) onde se sitúa a billa núm.1, preto coa pista de concentración que separa ámbalas dúas parcelas 451 e 301. A partir desta billa prolóngase a tubaxe de 32 mm que se sitúa paralela á antedita pista seguindo a cabeceira norte da parcela 301, cruza soterrada outra pista secundaria, ata percorrer a cabeceira da parcela 276 e finalizando na parcela 277-1 de parcelaria. (esta última equivalente á parcela 389 do polígono 15 de catastro). Cada parcela disporá da súa billa e en todas elas terán unha boca de rego con racor para mangueira e situarase cada billa na cadansúa cabeceira de parcela que se quere regar. Respecto ás rasantes do tubo, irán soterradas en toda o seu percorrido excepto na zona de billas onde asomarán á superficie O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 14 de outubro de 2015 O xefe do servizo territorial Ángel Gómez Rey
28/10/2015 | Administración LocalMunicipal
Sada
Servizos Económicos
Aprobación definitiva de modificación de créditos 37/2015

ANUNCIO Aprobación definitiva de modificación de créditos 37/2015 A Corporación municipal, en sesión plenaria celebrada o día 224 de setembro de 2015, aprobou inicialmente a modificación orzamentaria número 37/2015, que se tramitan dentro do vixente presuposto xeral do Concello de Sada. O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo do dito presuposto a nivel de capítulos, unha vez efectuada a presente modificación, quedando a día de hoxe como se detalla: ESTADO DE GASTOS ESTADO DE INGRESOS Sada, 23 de outubro de 2015. O alcalde Óscar Benito Portela Fernández
28/10/2015 | Administración LocalMunicipal
Bergondo
Secretaría
Anuncio delegación Resolución núm.968/2015, do 18.09.2015

Alejandra Pérez Máquez, alcaldesa-presidenta do Concello de Bergondo (A Coruña) Visto que por acordo do 07.07.2015, o Pleno nomeou como representante da Corporación Municipal na Comisión Xestora da Mancomunidade “As Mariñas” a esta alcaldía-presidencia. Debido a miña ausencia inexcusable ao longo da mañá do día 18 de setembro, por mor dunha xuntanza oficial na Consellería de Medio Rural e do Mar en Santiago de Compostela, razóns que impiden a miña asistencia, e polo tanto, votación na xuntanza da Comisión Xestora da Mancomunidade “As Mariñas”, que se celebrará o mesmo día, ás 12:00 horas, cun punto único na orde do día: Aprobación se procede dos Estatutos da Mancomunidade “As Mariñas”. No uso das facultades que me confiren os artigos 21.1 a) da Lei 7/1985, de 2 de abril, reguladora das bases do réxime local, artigo 61.1. b) da Lei 5/1997, de 22 de xullo, de administración local de galicia, e artigo 43.5. a) do R. d. 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, pola presente RESOLVO: PRIMEIRO.- Delegar no Concelleiro de Infraestruturas, Medio Ambiente e Vías e Obras a asistencia e votación na xuntanza da Comisión Xestora da Mancomunidade “As Mariñas” que se celebrará o día 18.09.2015, ás 12:00 horas, nas “Naves O Carballal” número 4, Guísamo, Bergondo, en representación do Concello de Bergondo. SEGUNDO.- A presente resolución será efectiva dende a súa sinatura, e será publicada no Boletín Oficial da Provincia da Coruña, en cumprimento do que dispón o artigo 44.2 do Real decreto 2568/1986, de 28 de novembro, debendo dar conta ao Pleno na primeira sesión que éste celebre. Bergondo, 18 de setembro de 2015 A alcaldesa Dou fe; A secretaria Alejandra Pérez Máquez
28/10/2015 | Administración LocalMunicipal
Cabanas
Aprobación inicial rueiro municipal

O Pleno da Corporación en sesión ordinaria realizada o día 30 de setembro de 2015, aprobou inicialmente o rueiro do concello de Cabanas; de conformidade co artigo 86 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, o cambio de denominación sométese a información pública polo prazo de vinte días hábiles que se contarán desde o seguinte o da inserción do presente anuncio no Boletín Oficial da Provincia, co fin de que poida examinarse ó expediente e presenta-las reclamacións que se consideren oportunas, que serán dirixidas o Sr. Alcalde-Presidente deste Concello. Cabanas, 13 de outubro de 2015. O Alcalde, Asdo. Germán Castrillón Permuy
28/10/2015 | Administración LocalMunicipal
Sada
Alcaldía
Convocatoria de eleccións para os cargos de xuíz de paz titular e substituto

Faise público para xeral coñecemento que por resolución do día 09/10/2015 e de conformidade co establecido na Lei Orgánica 6/1985, de 1 de xullo, do Poder Xudicial, convócase eleccións para os cargos de Xuíz de Paz titular e substituto do Municipio de Sada. Requisitos dos candidatos.- Ser español, maior de idade e non estar incurso en ningunha das causas de incapacidade establecidas no artigo 303 da Lei Orgánica do Poder Xudicial. Presentación de candidaturas.- Os interesados en optar aos cargos anteditos deberán presentar as súas solicitudes no Rexistro Xeral do Concello, no prazo de quince días hábiles a partir da publicación deste edicto no Boletín Oficial da Provincia. - Certificación de nacemento ou fotocopia autenticada do D. N. I. - Certificación do Rexistro Central de Penados e Rebeldes e declaración complementaria de non estar inculpado ou procesado, conforme á Lei 68/1980. - Certificado médico de non padecer doenza que incapacite para o exercicio do cargo de xuíz de paz. - Declaración xurada de non estar incurso en causas de incapacidade para exercer o cargo. - Xustificación dos méritos que se alegue, no seu caso. Sada, 13 de outubro de 2015. O ALCALDE, Benito Portela Fernández
28/10/2015 | Administración LocalMunicipal
Narón
Intervención
Edicto aprobación definitiva expediente modificación de creditos 10/2015

En cumprimento do disposto no artigo 169 en relación co art.177, do Real decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automaticamente elevado a definitivo o acordo plenario do Concello de Narón de data 24 de setembro do 2015 de aprobación inicial do expediente de modificación de crédito n.º 10/2015, polo que se rectifican os expedientes 2/2015 e 7/2015, e se modifica o expediente 7/2015. Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 21 de outubro de 2015. O ALCALDE José Manuel Blanco Suárez
28/10/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.43526. Concesión dun caudal de auga a Jesús Abel García Santos, no concello de Sobrado (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 15 de outubro de 2015 e como resultado do expediente incoado ó efecto, outorgóuselle a Jesús Abel García Santos, unha concesión de 18.240 m 3 anuais de auga que procede dun pozo de barrena situado na Chousa de Abaixo, na parroquia de Codesoso (San Miguel), no concello de Sobrado (A Coruña), con destino a uso gandeiro. Número Expte.: DH. A15.43526. Santiago de Compostela, 15 de outubro de 2015. A xefa do Servizo de Tramitación Técnico-Administrativa do Dominio Público Hidráulico Fatoum Renard Bolba
28/10/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Emprazamento aos interesados nos P. O. 4176/2015, 4189/2015 e 4190/2015 interpostos contra o acordo de aprobación definitiva do Plan parcial do SUD-17 (Monte do Gozo-Aríns)

O concelleiro delegado de Medio Ambiente e Convivencia, con datas 14 e 28 de xullo de 2015 acordou remitir ao Tribunal Superior de Xustiza de Galicia, Sala do Contencioso Administrativo, Sección 2, o expediente tramitado para a aprobación do Plan parcial do SUD-17 (Monte do Gozo-Aríns) co obxecto de comparecer nos autos tramitados nos recursos que a continuación se relacionan: - Procedemento ordinario 4176/2015, interposto pola Asociación de Propietarios do SUD-16 e do SUD-17, contra a aprobación definitiva dos Plans parciais do SUD-16 (Agra dos Campos) e do SUD-17 (Monte do Gozo) - Procedemento ordinario 4189/2015, interposto por don Jianhong Hafner Bozhkova e outra, contra a aprobación definitiva do Plan parcial do SUD-17 (Monte do Gozo) - Procedemento ordinario 4190/2015, interposto por don Badara Ordeix Princep e outra, contra a aprobación definitiva do Plan parcial do SUD-17 (Monte do Gozo) O que se fai público en cumprimento do esixido polo artigo 47.2 da Lei 29/1998, do 13 de xullo, da xurisdición contencioso-administrativa, a fin de que serva de emprazamento aos posibles interesados que desexen comparecer no proceso. Santiago de Compostela, 5 de outubro de 2015 O concelleiro delegado de Espazos Cidadáns, Dereito á Vivenda e Mobilidade (Decreto 3997/2015 do 16 de xuño de 2015) Asdo.: Jorge Duarte Vázquez
28/10/2015 | Administración LocalMunicipal
Laxe
Anuncio expte. modificación de crédito nº. 6/2015

Quedando definitivamente aprobado o expediente de modificación de créditos número 6/2015, dentro do vixente orzamento municipal, aprobado polo Pleno da Corporación en sesión celebrada o día 11 de setembro de 2015, en cumprimento ao disposto no artigo 177.2 en relación co 169.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de cento corenta e dous mil cincocentos trece con setenta e catro euros (142.513,74 euros), quedando, a día de hoxe, o resume por capítulos do estado de gastos da seguinte forma O que se fai público para xeral coñecemento e efectos. Laxe, 20 de outubro de 2015 O alcalde José Manuel Mouzo Castiñeira
28/10/2015 | Administración LocalMunicipal
Narón
Departamento de Obras e Urbanismo
Anuncio información pública licenza AM-21/2011

Solicitouse da Alcaldía por EUGENIO FERNANDO DE COSTER MELGOSO, licenza municipal para apertura de instalación dun depósito de G. L. P. emprazada no Lg. Santa Margarita – O Val, cumprindo o disposto no apartado 3º do artigo 8 do Decreto 133/2008 do 12 de xuño polo que se regula a avaliación da incidencia ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 20 de outubro de 2015. O secretario xeral, Alfonso de Prado Fernández-Canteli.
28/10/2015 | Administración LocalMunicipal
Narón
Departamento de Obras e Urbanismo
Anuncio información pública licenza de obras AR-600/2013

Solicitouse por VICTOR ALEXANDER DARIA MARIA MCINTYRE ESTATUET, licenza municipal para acondicionamento dun local dedicado a cafetería – despacho panadería en Lg. O Cruceiro 7 – O Val, cumprindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e urbanismo deste Concello polo prazo de DEZ DIAS hábiles -que comezará a contarse dende o seguinte ao da inserción do presente edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 20 de outubro de 2015. O secretario xeral, Alfonso de Prado Fernández-Canteli.
28/10/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.43413 Concesión dun caudal de auga a Jesús Miguens Angueira, no concello de Padrón (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 15 de outubro de 2015 e como resultado do expediente incoado ó efecto, outorgóuselle a Jesús Miguens Angueira, unha concesión de 1546,15 m 3 anuais de auga que procede dun manancial situado no lugar de Figueirido, na parroquia de Cruces (Santa María), no concello de Padrón (A Coruña), con destino a uso gandeiro e rega. Número Expte.: DH. A15.43413 Santiago de Compostela, 15 de outubro de 2015 A xefa do Servizo de Tramitación Técnico-Administrativa do Dominio Público Hidráulico Nikolaj Lleget Bozhidarova
28/10/2015 | Administración LocalMunicipal
Coristanco
Ordenanza de transparencia, acceso a información e reutilización

En sesión plenaria celebrada o 30 de setembro de 2015, adoptou entre outros, o seguinte ACORDO: “Primeiro.- Aprobar inicialmente a Ordenanza municipal de transparencia, acceso á información e reutilización. (…) Segundo.- Someter a Ordenanza municipal a información pública e audiencia dos interesados, con publicación no Boletín Oficial da Provincia, na páxina web e no taboleiro de anuncios do Concello, polo prazo de trinta días para que podan presentar reclamacións ou suxerencias, que serán resoltas pola Corporación. De non presentarse reclamacións ou suxerencias no mencionado prazo, se considerará aprobada definitivamente sen necesidade de Acordo expreso polo Pleno. Terceiro.- Facultar ao Sr. Alcalde-Presidente para suscribir e firmar toda clase de documentos relacionados con este asunto”. Coristanco, 15 de outubro de 2015 O alcalde, Amancio Lavandeira Suárez
28/10/2015 | Administración LocalMunicipal
Ferrol
Unidade de Contratación
Anuncio de licitación para a Contratación das obras correspondentes ó “Proxecto de reforma de instalacións térmicas, depuración e instalación de detención e extinción de incendios na piscina de A Malata”

Organismo: Concello de Ferrol Dependencia que tramita o expediente: Unidade de Contratación Descripción do obxecto: Contratación das obras correspondentes ó “Proxecto de reforma de instalacións térmicas, depuración e instalación de detección e extinción de incendios na piscina de A Malata”. Número de expediente: AV 05004 15/27 Prazo de execución: 3 (tres) meses Trámite do expediente: ordinario Procedemento: aberto cun único criterio de valoración -Importe co 21% do IVE incluído: 140.642,46 € -Importe sen IVE: 116.233,44 € -Importe do IVE (21%): 24.409,02 € Aplicación orzamentaria: 05004-3411-61900 6) GARANTÍA DEFINITIVA: 5% importe de adxudicación excluído o IVE.7) CLASIFICACIÓN: non se esixe 8) CRITERIO DE VALORACIÓN: oferta económica Entidade: Concello de Ferrol Dependencia: Unidade de Contratación Enderezo: Praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica- Perfil do contratante) Data límite de obtención dos documentos e información: o último día do remate da presentación das ofertas. Obtención dos pregos e do proxecto: www.ferrol.es (Sede electrónica- Perfil do contratante) Data límite de presentación de ofertas: vinte e seis (26) días naturais, contados dende o día seguinte ó da última publicación do anuncio de licitación no Perfil do contratante ou no BOP. Se o día de remate do prazo de presentación de proposicións coincidise en domingo ou festivo trasladaráse ó seguinte día hábil. Documentación que hai que presentar: a sinalada na cláusula 12 do prego de cláusulas administrativas. Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 11) APERTURA DAS OFERTAS: celebrarase no lugar, data e hora que se sinale no perfil do contratante.12) GASTOS DE ANUNCIOS: serán por conta do adxudicatario. Ferrol, 9 de outubro de 2014 A concelleira delegada de Economía, Facenda, Emprego e RRHH Asdo.: Eugenia Freire Fajardo
28/10/2015 | Administración LocalMunicipal
Santa Comba
Substitución na Alcaldía

EDICTO Ao abeiro do art.44.2 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 29 de novembro (ROF), e demais preceptos de xeral e pertinente aplicación, faise público que o alcalde ditou o seguinte decreto de alcaldía, que é do teor literal seguinte: <<DECRETO NÚMERO Substitución da alcaldía por ausencia En base ao artigo 23.3º da Lei 7/85, de bases de réxime local, ao artigo 63 da Lei 5/97, de Administración Local de Galicia e ao artigo 47 do R. D 2568/86 do Regulamento de organización, funcionamento e réxime xurídico das entidades locais, e tendo en conta o Decreto da Alcaldía de data 8 de xullo de 2015 polo que se efectúa o nomeamento dos tenentes de alcalde, esta Alcaldía RESOLVE: Que a cuarta tenente de alcalde, Estefanía Calvelo Muñiz, substitúa o alcalde durante a súa ausencia desde as 9:00 horas do día 21 de outubro de 2015 ata as 15.00 horas do día 23 de outubro de 2015. Notifíquese ao interesado, coa firma do duplicado e dese conta ao Pleno na primeira sesión que se celebre. John Luis Badica Maragliano, 21 de outubro de 2015. O alcalde Dou fe, a secretaria xeral (art.2 RD 1174/87 RXFHN) José Antonio Ucha Velo Cristina Alonso Losada Santa Comba, 21 de outubro de 2015. A alcaldesa accidental (P. R. do 21/10/2015) Estefanía Calvelo Muñiz
28/10/2015 | Administración LocalMunicipal
Vimianzo
Aprobación definitiva de expediente de suplemento de crédito 2015/sc/05

APROBACIÓN DEFINITIVA DE EXPEDIENTE DE SUPLEMENTO DE CRÉDITO 2015/SC/05 En cumprimento do artigo 169.1, por remisión do 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, ao non presentarse alegacións durante o prazo de exposición ao público, queda automaticamente elevado a definitivo o acordo plenario de data 26 de setembro de 2015, de aprobación do expediente de suplemento de créditos 2015/SC/05 por importe de 27.000,00 euros. Así mesmo, en cumprimento dos artigos 169.3 da citada Lei e 20.3 do Real decreto 500/1990, do 20 de abril, faise público o resumo por capítulos do estado de ingresos e gastos: En Vimianzo, a 21 de outubro de 2015. O alcalde Manuel Antelo Pazos
28/10/2015 | Administración LocalMunicipal
Vimianzo
Formalización do contrato denominado “Melloras na contorna do cemiterio de Carnés e acondicionamento do espazo público das Cabazas”

De conformidade co disposto no artigo 154 do texto refundido da Lei de contratos do sector público, faise pública a formalización do seguinte contrato administrativo formalizado polo Concello de Vimianzo: Vimianzo, 19 de outubro de 2015. O alcalde Manuel Antelo Pazos
28/10/2015 | Administración LocalMunicipal
Santa Comba
Aprobación definitiva orzamentos 2015

0 Pleno do Concello, en sesión ordinaria celebrada o día 25 de setembro de 2015, acorda a aprobación inicial dos Orzamentos municipais para o exercicio 2015 (BOP n° 191, do 06/10/2015), polo que se aproba definitivamente os Orzamentos do exercicio en curso, xunto coas Bases de Execución e o Cadro de Persoal. En cumprimento do disposto no artigo 169.3) do RDL 2/2004, 5 de marzo (TRLRFL), faise público que ditos Orzamentos se elevan, en gastos á contía de 6.298.163,77 €, e no caso dos ingresos tendo en conta o remanente de tesourería negativo a 6.799.873,68 €, e que se concreta no seguinte resumo por Capítulos: Así mesmo, ao abeiro do o artigo 127 do Real Decreto Lexislativo 781/1986, de 18 de abril, faise público o cadro de persoal para o exercicio 2015, que se reproduce de seguido: Ao abeiro do artigo 171 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, contra este acordo os interesados poderán interpoñer directamente o recurso contencioso-administrativo perante a sala do contencioso-administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Provincia da Coruña. En Santa Comba, 26 de outubro de 2015.- 0 ALCALDE Asdo.: José Antonio Ucha Velo
28/10/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Emprazamento aos interesados nos P. O. 4176/2015, 4192/2015 e 4198/2015 interpostos contra o acordo de aprobación definitiva do Plan parcial do SUD-16 (Agra dos Campos-Aríns)

O concelleiro delegado de Medio Ambiente e Convivencia, con datas 20 e 28 de xullo e 6 de agosto de 2015, acordou remitir ao Tribunal Superior de Xustiza de Galicia, Sala do Contencioso Administrativo, Sección 2, o expediente tramitado para a aprobación do Plan parcial do SUD-16 (Agra dos Campos-Aríns) co obxecto de comparecer nos autos tramitados nos recursos que a continuación se relacionan: ● Procedemento ordinario 4176/2015, interposto pola Asociación de Propietarios do SUD-16 e do SUD-17, contra a aprobación definitiva dos Plans parciais do SUD-16 (Agra dos Campos) e do SUD-17 (Monte do Gozo). ● Procedemento ordinario 4192/2015, interposto por dona Najia Eddahmani Beci, contra a aprobación definitiva do Plan parcial do SUD-16 (Agra dos Campos). ● Procedemento ordinario 4198/2015, interposto por dona Ginesta Frontera Aporta e outros, contra a aprobación definitiva do Plan parcial do SUD-16 (Agra dos Campos). O que se fai público en cumprimento do esixido polo artigo 47.2 da Lei 29/1998, do 13 de xullo, da xurisdición contencioso-administrativa, a fin de que serva de emprazamento aos posibles interesados que desexen comparecer no proceso. Santiago de Compostela, 5 de outubro de 2015. O concelleiro delegado de Espazos Cidadáns, Dereito á Vivenda e Mobilidade (Decreto 3997/2015 do 16 de xuño de 2015) Asdo.: Jorge Duarte Vázquez
28/10/2015 | Administración LocalMunicipal
As Pontes de García Rodríguez
Secretaría
Resolución pola que se designa substituta nas funcións da Alcaldía o día 15/10/2015

ANUNCIO Resolución pola que se designa substituta nas funcións da Alcaldía o día 15/10/2015 O alcalde ditou a resolución n.º 1920/2015, do 19 de outubro de 2015, que é do seguinte teor literal: “En data 15/05/2015 foi ditado e asinado un Decreto da Alcaldía, do teor literal seguinte: DECRETO DE SUBSTITUCIÓN NAS FUNCIÓNS DA ALCALDÍA O DÍA 15/10/2015 ANTECEDENTES DE FEITO: O alcalde ten que ausentarse do concello, por motivos de viaxe o día 15/10/2015. De acordo co Decreto 1245/2015, do 02 de xullo, a primeira tenente de alcalde é a concelleira María Montserrat García Chavarría. FUNDAMENTOS LEGAIS: O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. A secretaria informa que, de acordo co artigo 21.3 da LRBRL a convocatoria e presidencia das sesións do Pleno son indelegables, e que as substitucións só se poden producir polos motivos indicados anteriormente, polo que poderían producirse, respecto dos acordos dos Plenos aos que se refire este decreto, as consecuencias citadas no Decreto da Alcaldía número 1625/2015, do 25 de setembro. De acordo con iso, RESOLVO: 1. Designar como substituta nas funcións da Alcaldía no día de hoxe, á primeira tenente de alcalde, María Montserrat García Chavarría.2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre consonte ao previsto na normativa vixente”. Por un erro ao introducir o texto no circuíto de sinatura electrónica, a citada resolución non contén o preceptivo número de orde, nin a data na súa marxe esquerda, polo que procede a súa substitución; de tal xeito que a de data 15/05/2015, queda substituída pola presente para todos os efectos. As Pontes de García Rodríguez. O alcalde.–Qifeng Enrique Mariano Navarlas Ramones.–O oficial maior.–Sergio Rafael Nelson Dario Membreño Sensada”. As Pontes de García Rodríguez, 21 de outubro de 2015. Valentín González Formoso Alcalde
28/10/2015 | Administración LocalMunicipal
Coristanco
Derrogación regulamento orgánico municipal

En sesión plenaria celebrada o 30 de setembro de 2015, adoptou entre outros, o seguinte ACORDO: “Derrogar o Regulamento Orgánico Municipal, publicado no BOP do 9 de setembro de 2011, e publicar o presente acordo no taboleiro de anuncios do Concello, na páxina web así como no Boletín Oficial da Provincia”. Coristanco, 15 de outubro de 2015 O alcalde, Amancio Lavandeira Suárez
28/10/2015 | Administración LocalMunicipal
Noia
Secretaría
Nomeamento de alcalde en funcións do 16 ao 20 de outubro de 2015

De acordo ó establecido no artigo 47 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público que por Resolución da Alcaldía número 2030, de data 15 de outubro de 2015, nomease alcalde en funcións á 1ª. Tte. de Alcalde a dona Laima Abakhti Pajon, os días 16, 17 e 18 de outubro de 2015, ámbolos dous incluídos e ao 2º Tte. De Alcalde don José Manuel Lage Tuñas por ausencia da 1ª Tte. de Alcalde, os días 19 e 20 de outubro de 2015, ámbolos dous incluídos. Noia, 15 de outubro de 2015. O alcalde. Asdo. Miguel Ángel Paz Barreiro.
20/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48964. Nivelación de parcela e intubación. Concello de A Laracha

Julie Margaret Carmen Saray Cortiguera Lopez Isidra, solicita de Augas de Galicia por atoparse nas marxes do río Goexe, a legalización de obras, no polígono 129, parcela 174, no lugar de Goexe, parroquia de Montemaior (Santa María Madanela), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48964. As obras solicitadas consisten na nivelación de parcela para un mellor aproveitamento da mesma e intubación de regato. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 01 de outubro de 2015 O xefe do servizo territorial Néstor Rodríguez Arias
20/10/2015 | Administración LocalMunicipal
Zas
Aprobación definitiva de modificación de créditos CE/2P

MODIFICACIÓN DE CRÉDITOS Aprobado inicialmente polo Pleno da Corporación, na sesión celebrada o día 17 de setembro de 2015, o expediente 2P/2015 de modificación do orzamento do exercicio mediante crédito extraordinario, e trancorrido o prazo de exposición pública sen que se teñan presentado reclamacións en cumprimento do disposto no art 177 en relación co 169 do Real decreto lexislativo 2/2004, do 5 de marzo, faise público o resumo, que é o seguinte: ESTADO DE GASTOS ESTADO DE INGRESOS En Zas, a 13 de outubro de 2015. O alcalde Asdo.: Manuel Muíño Espasandín
20/10/2015 | Administración LocalMunicipal
Oleiros
Áreas de Cultura, Educación e Deportes
Convocatoria de axudas para asistencia a comedores escolares curso 2015/2016

A N U N C I O Bases específicas e convocatoria de axudas para asistencia a comedores escolares No taboleiro de anuncios do Concello de Oleiros e do Centro Cultural “A Fábrica” atópanse expostas ditas bases, así como na páxina web do Concello. Obxecto. –É obxecto desta convocatoria a concesión de axudas para mantenza en comedores escolares de Centros Públicos de Ensino de Oleiros, xestionados polas ANPAS, no curso escolar 2015/2016. Beneficiarios. –Alumnos matriculados en ditos centros para o curso escolar 2014/2015, e que reúnan os requisitos especificados nas bases da convocatoria. Financiación. –As axudas outorgaranse con cargo á aplicación orzamentaria 2015/82.3260.48900, ata o límite de 27.000 euros. Solicitudes Lugar: Rexistro do Concello de Oleiros, sito no Centro Cultural “A Fábrica”. Prazo: 15 días hábiles contados a partir do seguinte á publicación deste anuncio no BOP. Oleiros, a 15 de outubro de 2015. A 1.ª Tte. de alcalde delegada de Economía e Facenda Asdo.: M.ª José Varela Neira
20/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.18028. Expediente de extinción da concesión de augas públicas outorgada a Áurea Castro Asensos (Rois)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente de extinción por renuncia da concesión de augas públicas outorgada a Victor Massimiliano Hodson Zamani mediante resolución de Augas de Galicia do 11/08/2005. Clave de expediente: DH. A15.18028. Identificación do aproveitamento: concesión dun caudal de augas públicas procedente dun pozo situado no lugar de Soutelo, parroquia de Herbogo, no concello de Rois (A Coruña). Caudal de auga autorizado: 400 m 3 de caudal máximo anual. Servidumes: descoñecidas. Iniciación: renuncia do titular. O presente anuncio ten por obxecto abrir a regulamentaria información pública que prescribe o artigo 163.3 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste Servizo, situadas na rúa Tomiño, 16-baixo, 15704 Santiago de Compostela, onde estará exposto o expediente. Santiago de Compostela, 6 de outubro de 2015. O xefe do Servizo Territorial Ángel Gómez Rey
20/10/2015 | Administración LocalMunicipal
A Coruña
Servizo de Persoal
Aprobación definitiva da modificación do cadro de persoal municipal do Concello da Coruña para o ano 2015

ANUNCIO En sesión celebrada o 05 de outubro de 2015, o Concello Pleno adoptou o seguinte acordo: PRIMEIRO.–Desestimar as alegacións presentadas polo Grupo Municipal do Partido Popular por non ter relación co expediente de aprobación inicial de modificación do cadro de persoal. SEGUNDO.–Aprobar definitivamente a modificación do cadro de persoal municipal coas prazas reservadas a funcionarios, persoal laboral, eventual, directivo e do TEAM do Concello de Coruña para o ano 2015, nos seguintes termos: A Coruña, 08 de outubro de 2015. A concelleira delegada de Facenda e Administración Eugenia Vieito Blanco